הפורום הישראלי למשפט וחירות

הפורום הישראלי למשפט וחירות הוא קהילה של משפטנים ואחרים, הפועלים לקידום תפיסת עולם משפטית שמרנית במשפט ובמדיניות בישראל, הדוגלת בעקרונות הפרדת רשויות, ריסון שיפוטי, חירויות הפרט ושלטון מוגבל. הפורום אינו נוקט עמדה רשמית בסוגיות אקטואליות על סדר היום ואינו תומך במהלכי מדיניות ספציפיים. הפורום הוקם בשנת 2020 על ידי אלענה מייזל (לשעבר יו"ר הפורום וכיום מנכ"לית הפורום) ויונתן גרין (לשעבר מנכ"ל הפורום). הוא פועל בהשראת האגודה הפדרליסטית בארצות הברית, והוא נוסד ביוזמת קרן תקווה ישראל ופועל בתמיכתה. לשיטת הפורום, הדיון הציבורי על אודות מערכת המשפט, יסודות המשטר הדמוקרטי ומערכת היחסים בין הפרט לבין המדינה מתאפיין לעיתים קרובות בשיח פשטני, בחד צדדיות ובחוסר גיוון. משפטנים ומשכילים רבים חולקים על תפיסת עולם זו וחשים בחסרונה של גישה אחרת, שכמעט אינה מקבלת ביטוי ציבורי. הפורום הוקם כדי לענות על צורך חיוני זה, ולייצר במה אינטלקטואלית שתאפשר גיוון בשיח המשפטי בישראל ותהווה קהילה למשפטנים שמרנים. הוועדה המייעצת היא קבוצה של משפטנים בכירים אשר ממלאים תפקיד פורמלי. בין חברי הוועדה ניתן לכלול את: זוכה פרס ישראל ושר המשפטים לשעבר פרופ' דניאל פרידמן, נשיא המרכז האקדמי פרס פרופ' רון שפירא, זוכה פרס נובל פרופ' ישראל אומן. כמו כן, לפורום ועדה מייעצת בינלאומית, אשר כוללת משפטנים ומומחים בעלי שם עולמי כמו: פרופ' ריצ'רד אפשטיין (אוניברסיטת ניו יורק ואוניברסיטת שיקגו), פרופ' רנדי בארנט (אוניברסיטת ג'ורג'טאון), פרופ' פיליפ המבורגר (אוניברסיטת קולומביה), פרופ' פיטר ברקוביץ' (אוניברסיטת סטאנפורד) ופרופ' סטיבן קלברסי (אוניברסיטת נורת’ווסטרן). הפורום מעודד הקמת תאי ומועדוני סטודנטים בכל הפקולטות למשפטים. תאי הסטודנטים מקיימים אירועי דיבייט העוסקים בנושאים על סדר היום הציבורי, לצד פעילויות אחרות בקרב תלמידי הפקולטה. תאי הסטודנטים נהנים מליווי צוות הפורום, חברי סגל בכירים בפקולטה ומומחים משפטיים מחוצה לה. כיום ישנם תאי סטודנטים פעילים בפקולטות הבאות: האוניברסיטה העברית בירושלים, אוניברסיטת תל אביב, אוניברסיטת רייכמן ואוניברסיטת בר-אילן. לאחר סיום לימודיהם, חברי התאים מצטרפים לקהילה של משפטנים חברי הפורום. בין הפעילויות של תאי הסטודנטים ניתן למנות דיבייטים בין מומחי משפט בכירים, כגון דיבייט בין פרופ' רות גביזון לפרופ' ברק מדינה; דיבייט בין עו"ד שי ניצן לפרופ' רון שפירא; דיבייט בין פרופ' יואב דותן לד"ר עמיר פוקס ועוד. הפורום מכנס פעם בשנה את כנס הסטודנטים הארצי שלו, בו סטודנטים מכלל תאי הסטודנטים בארץ מתכנסים ליום של הרצאות ודיונים. במסגרת הכנס של שנת 2023 הקליט נשיא המדינה יצחק הרצוג סרטון בו הוא מודה לפורום על תרומתו לשיח פורה ומכבד בשיח המשפטי בישראל, תוך עידוד חקירה ודיון מעמיקים בסוגיות הציבוריות-משפטיות שעל הפרק. "סמינר הקיץ למשפט ודמוקרטי" של הפורום הישראלי למשפט וחירות מתקיים במשך שבועיים. במסגרת הסמינר 20 סטודנטים מצטיינים נדרשים להעמיק בכתבים קלאסיים בנושא משפט ודמוקרטיה. בראש התכנית עומד פרופ’ אבי בל מאוניברסיטת בר-אילן. יחד עמו כמרצה ראשי משמש עו"ד גיל ברינגר. הסמינר כולל סמינריון בסגנון הרצאות, דיונים עם אנשי ציבור בולטים, סיורים ולימוד בקבוצות. במסגרתו ניתנות הרצאות אורח אשר מועברות על ידי אנשי משפט וחוקרים בולטים בישראל. ביניהם ניתן למנות את פרופ' אהרון ברק, שופט בית המשפט העליון אלכס שטיין, עו"ד דינה זילבר, עו"ד אביטל סומפולינסקי, פרופ' יניב רוזנאי ועוד. הפורום מארח תחרות כתיבה משפטית ארצית נושאת פרסים לתלמידי משפטים. התחרות נועדה לעודד כתיבה משפטית סטודנטיאלית מעמיקה ורצינית. המאמרים זוכים בפרס כספי ולפרסום בכתב העת "רשות הרבים" של הפורום. התחרות נערכת לזכרו של ינאי כהן ז"ל, אשר השתתף בעבר בסמינר למשפט ודמוקרטיה. כתב העת "רשות הרבים" של הפורום הישראלי למשפט וחירות נועד לקיום דיון מעמיק בסוגיות עכשוויות וכלליות המעסיקות את עולם המשפט בישראל. כתב העת משמש במה לדיון משפטי מעמיק ומהווה משאב אקדמי למשפטנים בכל התחומים ומארח מאמרים פרי עטם של משפטנים מובילים. בין כותבי המאמרים ניתן למנות את שופטי בית המשפט העליון יוסף אלרון ונועם סולברג, אקדמאים מובילים כגון פרופ' רון שפירא, פרופ' ברכיהו ליפשיץ, פרופ' טליה איינהורן, פרופ' חיים זנדברג, פרופ' אריאל בנדור, פרופ' משה כהן-אליה ד"ר יעקב בן שמש וד"ר שוקי שגב. מאמרי כתב העת מצויים באתר נבו, והם מאוזכרים בפסיקת בית המשפט העליון, ובכתיבה אקדמית ומחקרית. ד"ר שאול שארף משמש כעורך ראשי של כתב העת. לכתב העת ועדה אקדמית מלווה, בה חברים פרופ' ברכיהו ליפשיץ ופרופ' חיים זנדברג. ספריית "יסודות המשפט" של הפורום היא ספרייה דיגיטלית שמרכזת שלל מקורות וטקסטים ממגוון סוגים ונושאים, ומהווה במה עבור טקסטים משפטיים-שמרנים. הספרייה כוללת כתיבה משפטית שמרנית בשפה העברית, וכן מגוון של מקורות בשפה האנגלית ותרגומים של מאמרים מובחרים, ביניהם של הכותבים: אנטונין סקאליה, פרופ' ג'רמי וולדרון ופרופ' סטנלי פיש. לפורום ערוץ יוטיוב בו מועלים מגוון רחב של סרטוני פעילות הפורום. הערוץ כולל הקלטות של דיבייטים, פאנלים והרצאות שערך הפורום. הפורום מארח פודקאסט משפטי – "השימוע". הפודקאסט נוסד והוגש על ידי עו"ד יונתן גרין, וכיום מגיש אותו סמנכ"ל הפורום עו"ד אורן רובין. בין אורחי הפודקאסט ניתן למנות את: פרופסור דניאל פרידמן, פרופסור טליה איינהורן, פרופסור אהוד גוטל, פרופסור גידי ספיר, השופט הרן פינשטיין, עו"ד ערן בן ארי ופרופסור מני מאוטנר. הפורום יצא במיזם של שיעורים מתומצתים בקורסים המרכזיים שנלמדים בפקולטות למשפטים בשם "סדר דין מהיר". המיזם משמש ארגז כלים שמלווה את הסטודנטים במהלך הלימודים ומסייע להם בהבנה וחיזוק של החומר הבסיסי אשר נלמד בפקולטות. אתר האינטרנט הרשמי של הפורום הישראלי למשפט וחירות הפורום הישראלי למשפט וחירות, ברשת החברתית פייסבוק הפורום הישראלי למשפט וחירות, ברשת החברתית אקס (טוויטר) הפורום הישראלי למשפט וחירות, סרטונים בערוץ היוטיוב נתנאל שלומוביץ, ארגון ימין אמריקאי פועל לעצב בדמותו את מערכת המשפט בישראל, באתר הארץ, 11 בדצמבר 2020 שוקי שגב, לשמוע או לא לשמוע? זאת (לא) השאלה, באתר מידה, 26 בינואר, 2021 יונתן גרין, לשכת עורכי הדין, זה לא יכול להימשך ככה, באתר ynet, 29 ביולי 2020 נתנאל שלומוביץ, שמחה רוטמן פועל לשנות את שיטת בחירת השופטים. ארגון ימין דואג לייצר לו מועמדים, באתר הארץ, 27 בינואר 2023 מאמר מאת ד"ר עמנואל נבון: המדריך הסופיסטי לחיסול הדמוקרטיה פרסומים של הפורום הישראלי למשפט וחירות באתר נבו נתנאל שלומוביץ, ארגון ימין אמריקאי פועל לעצב בדמותו את מערכת המשפט בישראל, באתר הארץ, 11 בדצמבר 2020 נתנאל שלומוביץ, שמחה רוטמן פועל לשנות את שיטת בחירת השופטים. ארגון ימין דואג לייצר לו מועמדים, באתר הארץ, 27 בינואר 2023 אברהם בלוך, ‏מיוחד לסרוגים: כך פועלים השמרנים לשינוי עולם המשפט הישראלי, באתר "סרוגים", 13 בנובמבר 2022 האם העליון רשאי לפסול חוקי יסוד? - פרופ' רות גביזון ופרופ' ברק מדינה, סרטון בערוץ "הפורום הישראלי למשפט וחירות", באתר יוטיוב יועץ, פרשן או קובע? מעמדו המחייב של הייעוץ המשפטי לממשלה - עו”ד שי ניצן ופרופ' רון שפירא, סרטון בערוץ "הפורום הישראלי למשפט וחירות", באתר יוטיוב דיבייט: "מקומה של עילת הסבירות במשפט המינהלי" - פרופ' יואב דותן וד"ר עמיר פוקס, בערוץ של הפורום הישראלי למשפט וחירות, באתר יוטיוב ברכת נשיא המדינה, יצחק הרצוג, לכנס הסטודנטים הארצי של הפורום הישראלי למשפט וחירות תשפ״ג, סרטון בערוץ "הפורום הישראלי למשפט וחירות", באתר יוטיוב תחרות הכתיבה המשפטית, באתר הפורום הישראלי למשפט וחירות רשות הרבים, באתר הפורום הישראלי למשפט וחירות יוסף אלרון, המשפט הפלילי - על צומת דרכים, כתב העת "רשות הרבים", התשפ"ג רון שפירא, על סבירותה של עילת הסבירות, בכתב העת "רשות הרבים", 16 בינואר 2023 יעקב בן שמש, מתווה גורסץ' – כיצד ראוי לאזן בין הזכות לחופש ביטוי ובין הזכות לשוויון?, רשות הרבים תשפ"ג בג"ץ 5658-23, התנועה למען איכות השלטון בישראל נ' הכנסת, עמ' 8, 81, 272, 553, 710 ע"ב 6615-22, עמיחי שיקלי נ' יושב ראש ועדת הבחירות המרכזית לכנסת ה-25, יצחק עמית, עמ' 71 אריאל בנדור, היועץ המשפטי לממשלה: בין עמדה משפטית לייצוג, מחקרי משפט לד, התשפ"ב 2022 שאול שארף, חוק-יסוד: משאל עם – מבט השוואתי על היבטים הליכיים, משפט וממשל כח, ה"ש 236 אודות כתב העת, באתר הפורום הישראלי למשפט וחירות [https ספרייה - יסודות המשפט ספרייה - יסודות המשפט, באתר הפורום הישראלי למשפט וחירות, באתר הפורום הישראלי למשפט וחירות אנטונין סקאליה, שופטי משפט מקובל בשיטה של משפט־אזרחי: תפקידם של בתי המשפט הפדרליים בפרשנות חוקים והחוקה ג'רמי וולדרון, ליבת הטיעון נגד ביקורת שיפוטית סטנלי פיש, הכוונה היא הכול: ניתוח ביקורתי לספרו של אהרן ברק “הפרשנות התכליתית במשפט” "השימוע" "סדר דין מהיר" באתר הפורום הישראלי למשפט וחירות